open-index/open-wikipedia-markdown huggingface dataset:
Peskaros provincija

**Peskaros provincija** () – Italijos provincija Abrucų regione. Provincijos sostinė – Peskara. Provincijos plotas 1224 km², joje gyvena 323 720 gyventojų, yra 46 savivaldybės.

## Didžiausios savivaldybės

## Nuorodos
* Peskaros provincijos svetainė (italų k.) 

## Išnašos
Montesilvanas

**Montesilvanas** () – miestas Italijoje, Abrucų regione, Peskaros provincijoje. Pavadinimas lotynų kalba reiškia „miškingos kalvos“.

Montesilvanas yra kurortas prie Adrijos jūros. Miestas yra į šiaurę nuo Peskaros, iškart už savivaldybės ribos. Montesilvanas dalinamas į dvi dalis: Montesilvano Marina (kurortas) Montesilvano Kolė (viduramžių kilmės miestas su pilimi).
Vyno kelias

**Vyno kelias** (, *hvynnis gza*) – televizijos serialas, pradėtas rodyti per TV3 kanalą 2012 m. vasario mėn., sukurtas Lietuvos prodiuserių kompanijoje „Videometra“. Tai skirtingas lietuvių ir gruzinų kultūras jungiantis tarptautinis projektas.

## Tema

Režisierių Raimundo Banionio ir Alvydo Šlepiko kurtas serialas narplioja jausmingą meilės dramą, papildytą kriminaliniu siužetu. Jame vaidina be garsių Lietuvos aktorių ir jų kolegos iš Gruzijos, tarp jų – gruzinė Sofija Nizharadzė, kuri 2010 m. gynė savo šalies garbę dainų konkurse „Eurovizija“.

## Filmavimas

Ambicingą, skirtingas kultūras jungiantį tarptautinį projektą kūrę lietuviai ir gruzinai televizijos serialui suteikė išskirtinį braižą. Filmavimo darbai vyko ne tik Lietuvoje, bet tuo pačiu metu ir Gruzijoje. Serialas „Vyno kelias“ buvo filmuojamas trimis kalbomis: lietuvių, gruzinų ir anglų. Tautiečiai tarpusavyje bendravo sava kalba, o vieni į kitus kreipėsi angliškai. Tokie dialogai vėliau buvo dubliuojami, tačiau įgarsinimas neužgožė originalių aktorių tekstų. Filmui scenarijų kūrė rašytojai Edvinas Kalėda ir keturių Gruzijos literatūros apdovanojimų SABA laureatas Aka Morčiladzė.

## Siužetas

Tai sienas kertanti istorija, kriminalinis detektyvas su herojų gaudynėmis ir originaliais lietuvių ir gruzinų kultūros atspindžiais.

Daiva visiškai atsitiktinai tampa šiurpaus nusikaltimo liudininke. Ji priversta bėgti iš Lietuvos. Antraisiais jos namais tampa Gruzija. Užsimezga gruzino ir lietuvaitės meilė su jų laukiančiais pavojais. Jausmingoje istorijoje jaunų širdžių plakimas susilieja su ginklų žvangėjimu, meilė persipina su drama... 

Oligarchas Razujevas kas rytą prabunda vis turtingesnis ir turtingesnis. O kur turtai – ten ir gražios moterys.  Razujevas gali sau leisti įgyvendinti viską, ką sugalvoja. Jis tvarkosi taip, kaip jam šauna į galvą. Jis gali manevruoti didelėmis sumomis. Gyvena savo juodą gyvenimą, konkurentus naikina fiziškai, nepaleidžia ir liudininkų – juos gaudo...

## Kūrybinis kolektyvas

* Režisieriai – Raimundas Banionis, Alvydas Šlepikas
* Scenarijus – Edvinas Kalėda, Aka Morčiladzė
* Prodiuseris – Rolandas Skaisgirys 
* Vykdantieji prodiuseriai - Rimvydas Martinaitis, Povilas Skaisgirys, Evaldas Priudokas, Gediminas Duoba   
* Operatorius – Rolandas Šležas, Marius Komičius

## Aktoriai

Lietuviai:
* Agnė Grudytė
* Algirdas Gradauskas
* Liubomiras Laucevičius
* Renata Kutinaitė
* Rytis Saladžius
* Ieva Andrejevaitė
* Saulius Balandis
* Povilas Laurinkus
* Andrius Bialobžeskis
* Vidas Petkevičius
* Inga Valinskienė
* Paulius Tamolė
Gruzinai:
* Sofija Nizharadzė
* Vano Dugladzė

## Šaltiniai

## Nuorodos

* Apie serialą ''tvdb.lt'' svetainėje
Jonas Ivanauskas

**Jonas [[Ivanauskas]]**:

* Jonas Ivanauskas (1946) – politikas;
* Jonas Ivanauskas (1960) – Kaišiadorių vyskupas.
Jonas Ivanauskas (1960)

**Jonas Ivanauskas** (g. 1960 m. vasario 18 d. Kaune) – Lietuvos Kaišiadorių vyskupas.

## Biografija
Gimė 1960 m. vasario 18 d. Kaune, Pranciškaus ir Genovaitės Ivanauskų šeimoje. Mokėsi Kauno 29-oje vidurinėje mokykloje. 1978 m. įstojo į Kauno Tarpdiecezinės kunigų seminarijos Teologijos–filosofijos fakultetą. Po kelių mėnesių buvo pašauktas atlikti karinę tarnybą. 1980 m. rudenį grįžęs iš armijos tęsė studijas. 1984 m. kovo 4 d. Kauno Arkikatedroje bazilikoje pašventintas diakonu, o 1985 m. balandžio 14 d. – kunigu. 1985 m. gegužės 31 d. baigė Kauno Kunigų seminariją, įgydamas teologijos bakalauro laipsnį.

1985–1987 m. dirbo Raseinių bažnyčios vikaru, tęsė teologines studijas. 1987 m. gegužės 27 d. Teologijos–filosofijos fakultetas suteikė teologijos licenciato laipsnį. 1987–1988 m. dirbo Kauno šv. Kryžiaus bažnyčios vikaru ir dėstė Teologijos–filosofijos fakultete. 1988–1989 m. buvo Kunigų seminarijos prefektas. 1989 m. gruodį kardinolo Vincento Sladkevičiaus siuntimu išvyko studijuoti į Romą. 1990–1992 m. Popiežiškojo Laterano universiteto „Alfonsianum“ Akademijoje studijavo Moralinę teologiją. Nuo 1992 m. rudens Vytauto Didžiojo universiteto Katalikų teologijos fakulteto dėstytojas. 1994 m. lapkričio 11 d. Vytauto Didžiojo Universiteto Senatas suteikė docento pedagoginį vardą. Nuo 1994 m. Lietuvos Biblijos draugijos narys. 1997–2002 m. dirbo Vytauto Didžiojo universiteto Katalikų teologijos fakulteto Specialiosios teologijos katedros vedėju.

2002 m. sausį Kauno arkivyskupas Sigitas Tamkevičius paskyrė eiti Generalinio vikaro pareigas. 2003 m. spalio 18 d. popiežius Jonas Paulius II nominavo tituliniu Canapio vyskupu ir paskyrė Kauno arkivyskupijos augziliaru. 2003 m. lapkričio 23 d. konsekruotas vyskupu. Nuo 2005 m. yra Lietuvos vyskupų konferencijos Pasauliečių apaštalavimo tarybos pirmininkas. 2012 m. vasario 11 d. popiežius Benediktas XVI paskyrė Kaišiadorių vyskupu. 2012 m. vasario 11 d. popiežiaus Benedikto XVI buvo paskirtas Kaišiadorių vyskupu ordinaru. Į Kaišiadorių vyskupijos katedrą įžengė 2012 m. kovo 25 d.

## Šaltiniai
Roveretas

**Roveretas** () – miestas Italijos šiaurėje, Trentino-Alto Adidžės autonominiame regione, Trento provincijoje, į pietus nuo Trento. Miestas yra Adidžės upės Valagarinos slėnyje, Venecijos Alpėse. Eina Veronos–Insbruko (Austrija) geležinkelis ir automobilių magistralė.

## Istorija
Roveretas pradėjo kurtis apie pilį. Pirmą kartą paminėtas XII a. Roveretas buvo pasienio tvirtovė tarp Trento vyskupystės (iki 1797 m. nepriklausomos) ir Venecijos respublikos, o vėliau tarp Austrijos Tyrolio ir Italijos.

## Turizmo objektai
* Pilis, pastatyta Kastelbarko grafų XIII–XIV a., o vėliau išplėsta, kai miestą valdė venecijiečiai.
* *Maria Dolens* varpas, vienas didžiausių už Rusijos ir Rytų Azijos ribų. Varpas sukurtas 1918–1925 m. ir skirtas atminti žuvusiems visuose karuose ir iki šių dienų jis skamba kasdien.
* Modernaus ir Šiuolaikinio meno Trento ir Rovereto muziejus

Lavini di Marko apylinkėse rasti dinozaurų pėdsakai. Jie priklausė *Camptosaurus* ir *Dilophosaurus* rūšims.

## Ekonomika
Roveretas ansčiau buvo svarbus šilko gamybos centras. Dabar miestą garsina vynas, šokoladas, guma, stiklas ir kava.

Roverete atsirado Sferoflex akinių gamintojas 1941 m., kurį įsigijo Luxottica. Kitos svarbios vietinės kompanijos yra Marangoni Pneumatici, Lepetit, Cioccolato Cisa, Metalsistem.

Vystoma tekstilės (daugiausia šilko), maisto (vyno, tabako, šokolado, kavos), odos, chemijos (gumos), stiklo pramonė. Vyksta žemės ūkio mugės.

## Žymūs vietiniai
* Girolamo Tartarotti (1706–1761), rašytojas
* Antonio Rosmini-Serbati (1797–1855), dvasininkas ir filosofas
* Gustavo Venturi (1830–1898), briologas.
* Riccardo Zandonai (1883–1944), kompozitorius
* Armando Aste (g. 1926 m. sausio 6 d.), garsus italų alpinistas
* Valerio Fioravanti (g. 1958 m. kovo 28 d.), neofašistinės teroristų grupuotės Nuclei Armati Rivoluzionari įkūrėjas
* Marco Martinelli (g. 1965 m.), buvęs tinklinio žaidėjas
* Paolo Seganti (g. 1965 m. gegužės 20 d.), aktorius ir rašytojas
* Elena Tonetta (m. 1988 m.), lankininkė ir 2005 m. Jaunių Europos čempionas

## Galerija

Image:Castello di Rovereto.jpg|Rovereto pilis.
Image:Fontana in piazza Rosmini - Rovereto 1.jpg|Rosminio fontanas
Image:Monument to Antonio Rosmini in Rovereto.jpg|Rosminio paminklas


## Miestai partneriai
Miestai, su kuriais Roveretas yra užmezgęs partnerystės ryšius:

*  Bento Gonsalvesas, Brazilija
*  Dolni Dobručas, Čekija
*  Forchheimas, Vokietija
*  Kufšteinas, Austrija

## Šaltiniai
Lautė (Mažasis Isakovas)

**Lautė** (, nuo 1939 m. *Krug Lauth*, 1945–1946 m. , nuo 1946 m. ***Mažasis Isakovas***, ) – gyvenvietė Kaliningrado srities vakarinėje dalyje, Gurjevsko rajone, nuo 2008 m. birželio 30 d. Bolšeisakovo kaimo gyvenvietės kaimas.

## Istorija

Sembos žemės kaimo pavadinimas *Lautē* prūsiškos kilmės. 1263 m. minimas *Lawte, Lawete, Lauwete*, 1303 m. , 1379 m. *Mühle Lavtin*, nuo 1448 m. *Lauth*. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Karaliaučiaus apskrities, nuo 1939 m. Sembos apskrities kaimas. 1946 m. balandžio 7 d. – rugsėjo 6 d. Kenigsbergo rajono (), vėliau Gurjevsko rajono kaimas, nuo 1947 m. birželio 17 d. Zaoziorjės apylinkės, 1954 m. birželio 16 d. – 2008 m. birželio 30 d. Bolšeisakovo apylinkės kaimas.

|}

## Gyventojai

## Šaltiniai

## Nuorodos
* Grasilda Blažiene: Hydronymia Europaea, Sonderband II, Die baltischen Ortsnamen. Wolfgang Schmid Hrsg., Steiner Verlag Stuttgart 2000.
* G. Gerullis: Die altpreußischen Ortsnamen. Berlin, Leipzig 1922.
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Aragacas

**Aragacas** () arba **Alagiozas** () – vulkaninės kilmės viršukalnė Armėnijos kalnyne, iškilusi Armėnijoje, 40 km į šiaurės vakarus nuo Jerevano, Aragacotno rajone. Tai aukščiausias kalnas Armėnijos teritorijoje, jo aukštis siekia 4090 m. Aragacas yra užgesęs holoceno laikotarpio stratovulkanas, su 4 viršūnėmis, jo krateryje susidarė ledyninė kara. Yra nedidelių ledynų.

Pietiniame Aragaco šlaite veikia Biurakano astrofizikos observatorija, taip pat yra VII a. Aberdo tvirtovės griuvėsiai.

## Šaltiniai
Juozas Pajaujis

**Juozas Pajaujis**:

* Juozas Pajaujis-Javis – publicistas, ekonomistas, istorikas, žurnalistas, redaktorius;
* Juozas Pajaujis (1908) – žurnalistas, redaktorius, leidybos darbuotojas.
Aral Paigambaro draustinis

**Aral Paigambaro draustinis** – buvusi saugoma gamtos teritorija Uzbekistane, Surchadarjos vilajete, Amudarjos upės saloje, 20 km į vakarus nuo Termezo. Apėmė 3100 ha teritoriją. Draustinis įsteigtas 1960 m. siekiant ištirti ir apsaugoti Amudarjos pakrančių sąžalynus (vadinamus tugajais), sudarytus daugiausia iš tuopų, žilakrūmių ir eglūnų, bei juose esančias gyvūnų buveines. Aral Paigambaro draustinyje sutinkami šernai, šakalai, tolajai, nendrinės katės, fazanai, varanai, Levanto didžiosios angys, reti Bucharos elniai.

Draustinis buvo nuniokotas afganų ir Uzbekijos pasieniečių kovų, iškirsta dauguma miškų, draustinio statusas panaikintas.

## Šaltiniai
Bolšeisakovo kaimo gyvenvietė

**Bolšeisakovo kaimo gyvenvietė** (*Bolšojė Isakovo kaimo gyvenvietė*, ) – kaimo gyvenvietė Rusijos Federacijos anklavo Kaliningrado srities Gurjevsko municipaliniame rajone. Administracinis centras – Bolšojė Isakovas. 2010 m. buvo 10 725 gyventojų.

## Istorija
Įsteigta vykdant municipalinę reformą 2008 m. birželio 30 d. Administracija pradėjo veikti 2009 m. vasario 2 d. Ribojasi vakaruose su Kaliningrado miestu, šiaurėje su Kutuzovo, rytuose ir pietuose su Nizovjės kaimo gyvenvietėmis.

Gyvenvietės taryba renkama 5 metams, ją sudaro 10 deputatų, kurie iš savo tarpo renka tarybos pirmininką. Gyvenvietės administracijai vadovauja konkurso tvarka skiriamas administracijos vadovas.

Kaliningrado srities įstatymu Bolšeisakovo kaimo gyvenvietę sudaro kaimai:    

## Šaltiniai
Šakalai

: *Canis aureus* - Paprastieji šakalai
: *Lupulella adusta* - Dryžuotieji šakalai
: *Lupulella mesomelas* - Juodnugariai šakalai

**Šakalai** – nesisteminė biologinė gyvūnų grupė, kurią sudaro nedideli, sausringose vietose gyvenantys šuninių (*Canidae*) šeimos, šunų (*Canis*) genties gyvūnai.

Žodis „šakalas“ kilęs iš persų žodžio  (*shaghāl*), kuris paplito per turkų *çakal* bei sanskrito *śṛgāla*.

Šakalai nedideli, kiek didesni už įprastus naminius šunis, kailis smėlinės ir juodos spalvos. Gyvena Afrikos ir Eurazijos pusdykumėse, stepėse, savanose. Visaėdžiai, dažnai maitinasi dvėseliena, ėda smulkius žinduolius, driežus, paukščius ir jų kiaušinius. Šakalai gali ilgai bėgti, išvysto 16 km/h greitį. Aktyviausi prieblandos metu. Gyvena monogamiškomis poromis.

## Rūšys
Šakalais bendrinėje kalboje vadinamos trys šuninių (*Canidae*) šeimos rūšys, priskiriamos dviem gentims:
* *[[Canis aureus]]* Linnaeus, 1758 - Paprastasis šakalas;
* *[[Lupulella adusta]]* (Sundevall, 1847), sin. *Canis adustus* - Dryžuotasis šakalas;
* *[[Lupulella mesomelas]]* (Schreber, 1775), sin. *Canis mesomelas* - Juodnugaris šakalas;

## Šaltiniai
Dobrino kaimo gyvenvietė

**Dobrino kaimo gyvenvietė** () – kaimo gyvenvietė Rusijos Federacijos anklavo Kaliningrado srities Gurjevsko municipaliniame rajone. Administracinis centras – Dobrinas. 2010 m. 36 kaimuose buvo 4 692 gyventojai.

## Istorija
Įsteigta vykdant municipalinę reformą 2008 m. birželio 30 d. Ribojasi pietuose su Nizovjės kaimo gyvenviete, vakaruose su Gurjevsko miesto ir Kutuzovo kaimo gyvenvietėmis, šiaurėje su Chrabrovo kaimo gyvenviete, rytuose su Polesko rajono Turgenevo ir Gvardeisko rajono Slavinsko kaimo gyvenvietėmis.

Gyvenvietės taryba renkama 5 metams, ją sudaro 10 deputatų, kurie iš savo tarpo renka tarybos pirmininką. Gyvenvietės administracijai vadovauja konkurso tvarka skiriamas administracijos vadovas.

Kaliningrado srities įstatymu Dobrino kaimo gyvenvietę sudaro kaimai:    

## Šaltiniai
Aramilis

**Aramilis** () – miestas Rusijoje, Sverdlovsko srityje, 15 km į pietryčius nuo Jekaterinburgo, prie Isetės upės ir jos intako Aramilkos. Už 5 km nuo miesto yra stotis prie Jekaterinburgo–Kurgano geležinkelio. Plastikinės pakuotės, gelumbės gamyba, maisto (duonos, malimo) pramonė. Yra 1838 m. pastatyta Šv. Trejybės cerkvė, XIX a. gelumbės fabriko liekanos, karo aukų obeliskas, krašto muziejus.

## Istorija

1675 m. prie Isetės ir Aramilkos santakos įkurtas ostrogas. Aplink jį XVIII a. pradėjo kurtis naujos gyvenvietės (Jekaterinburgas, Sysertė, Uralo Kamenskas), vėliau savo reikšme ir dydžiu pralenkusios Aramilį. Miesto statusas suteiktas 1966 m.
 
## Šaltiniai
1916 m. vasaros olimpinės žaidynės

**1916 m. vasaros olimpinės žaidynės**, oficialiai **VI olimpinės žaidynės** – tarptautinės sporto varžybos, turėjusios vykti 1916 m. Jas planuota surengti Vokietijos sostinėje Berlyne, tačiau dėl I pasaulinio karo žaidynės atšauktos.

Surengti žaidynes Berlynui patikėta 1912 m. liepos 4 d. (jis nurungė Budapeštą), tačiau statyti reikiamas arenas mieste pradėta dar iki tol. Prasidėjęs karas nesustabdė vokiečių pasiruošimo žaidynėms: iš pradžių tikėtasi, kad iki 1916 m. jis pasibaigs.

## Šaltiniai
1940 m. vasaros olimpinės žaidynės

**1940 m. vasaros olimpinės žaidynės**, oficialiai **XII olimpinės žaidynės** – tarptautinės sporto varžybos, turėjusios vykti 1940 m. rugsėjo 22 d. – spalio 6 d. Japonijos sostinėje Tokijuje. Kaip ir tų pačių metų žiemos olimpiada dėl II pasaulinio karo žaidynės buvo atšauktos.

## Šaltiniai
1944 m. vasaros olimpinės žaidynės

**1944 m. vasaros olimpinės žaidynės**, oficialiai **XIII olimpinės žaidynės** – tarptautinės sporto varžybos, planuotos surengti 1944 m. Londone, tačiau dėl II pasaulinio karo buvo atšauktos. Teisė surengti žaidynes Londono miestui atiteko 1939 m. birželio 9 d. (jis nurungė Romą, Detroitą, Lozaną). Tais pačiais metais planuotos žiemos olimpinės žaidynės taip pat buvo atšauktos.

Dėl 1944 m. žaidynių atšaukimo kitos vasaros olimpinės žaidynės buvo surengtos Londone.
 
## Šaltiniai
1994 m. Afrikos Tautų taurė

**1994 m. Afrikos Tautų taurė** – devynioliktasis Afrikos Tautų taurės turnyras, 1994 m. kovo 26 – balandžio 10 d. vykęs Tunise. Turnyre dalyvavo 12 komandų. Čempionais tapo Nigerijos futbolininkai, finale nugalėję Zambijos futbolininkus. Pažymėtina tai, kad Zambija žaidė praktiškai antra sudėtimi, nes beveik metai prieš čempionatą pagrindinė Zambijos komanda žuvo aviakatastrofoje.

## Stadionai

Čempionato varžybos vyko 3 Tuniso stadionuose.

## Dalyvaujančios komandos

* Senegalas pakeitė diskvalifikuotą Alžyrą.

## Grupių turnyras

### A grupė

*  0 – 2 
*  0 – 1 
*  1 – 1 

### B grupė

*  3 – 0 
*  4 – 0 
*  0 – 0 

### C grupė

*  4 – 0 
*  0 – 0 
*  1 – 0 

### D grupė

*  1 – 0 
*  2 – 1 
*  1 – 0 

## Atkrintamosios varžybos

## Finalas

## Rezultatyviausi žaidėjai
;5 įvarčiai
*  Rašidi Jekini

;4 įvarčiai
*  Žoelis Tiehi

;2 įvarčiai
*  Baširas Abdelsamadas
*  Čarlzas Akonoras
*  Mišelis Basolė
*  Emanuelis Amunekė
*  Elijas Litana
*  Kenetas Malitolis

## Nuorodos
* Apie čempioantą RSSSF svetainėje
1992 m. Afrikos Tautų taurė

**1992 m. Afrikos Tautų taurė** – aštuonioliktasis Afrikos Tautų taurės turnyras, 1992 m. sausio 12–26 d. vykęs Senegale. Turnyre dalyvavo 12 komandų. Čempionais tapo Dramblio Kaulo Kranto futbolininkai, po rekordiškai ilgos baudinių serijos (11–10) nugalėję Ganą.

## Stadionai

Čempionato varžybos vyko 2 Senegalo stadionuose.

## Dalyvaujančios komandos

## Grupių turnyras

### A grupė

*  2 – 1 
*  2 – 1 
*  3 – 0 

### B grupė

*  1 – 0 
*  1 – 1 
*  1 – 1 

### C grupė

*  3 – 0 
*  0 – 0 
*  1 – 1 

### D grupė

*  1 – 0 
*  1 – 0 
*  1 – 0 

## Atkrintamosios varžybos

## Finalas

## Rezultatyviausi žaidėjai
;4 įvarčiai
*  Rašidi Jekini

;3 įvarčiai
*  Abedi Pelė

;2 įvarčiai
*  Pieras Čibota
*  Entonis Jeboa
*  Žiulis Bokandė

## Nuorodos
* Apie čempionatą RSSSF svetainėje
Benito Villamarín stadionas

**Benito Villamarín stadionas** () – stadionas Sevilijoje, Ispanijoje. Namų rungtynes žaidžia Real Betis.

## Istorija

Atidarytas 1929 m. kovo 17 d. kaip *Estadio de la Exposición*. 1958 m. stadionas rekonstruotas. Pastatytos naujos, šiaurinė ir pietinė tribūnos. Kitos tribūnos buvo rekonstruotos 1981–1982 m., prieš pat XII pasaulio futbolo čempionatą, čia vyko 2 šio čempionato rungtynės.   

2000 m. stadiono pavadinimas buvo pakeistas į *Estadio Manuel Ruiz de Lopera*, Manuela Ruiza de Lopery klubo savininko garbei. 2010 m. pervadintas į *Estadio Benito Villamarín*.

## Galerija

## Nuorodos

* Stadiono istorija
Sveika, Irena

**Sveika, Irena** – lietuviška situacijų komedija, Lietuvos televizijos. Vaidmenų atlikėjais buvo profesionalūs aktoriai ir eiliniai televizijos darbuotojai. Serialo autoriai anksčiau kūrė 8 sezonus rodytą „Petraičių šeimoje“.

## Siužetas
Rodytos temos, susijusios su sovietiniu gyvenimu. Su humoru, atsižvelgiant į cenzūrą, nepiktai pavaizduojamos įvairios keistenybės, pašiepiamos valdžios ir žmonių ydos.

Pagrindinė herojė – Irena, vieniša pusamžė moteris, gyvenanti standartiniame daugiabutyje, papuolanti į visokias situacijas.

Pas Ireną atvyksta giminaitis, užsiimantis tų laikų neteisėtu verslu – subūręs nelegalią dailininkų komandą gamina ir aprūpina kolūkius, įmones deficitine vaizdinės agitacijos atributika (įvairūs stendai, garbės lentos). Praktiškai bet kurio ūkio subjekto garbės reikalu buvo apsirūpinimas gausia ideologine atributika, šlovinančia darbo pirmūnus ir komunistų partiją. Akivaizdu, kad „nelegalai“ suskubdavo pateikti trūkstamą produkciją ir iš to gaudavo nemažą pinigą. Šiuo reikalu susidomi ir Irenos žentas, tačiau gauti greitą uždarbį sutrukdo milicija…

Irenai atvežamas giminėms įkyrėjęs senelis. Jam pas Ireną gera. Sužinoję, kad senelis turi pakankamai daug pinigų, vaikai nori jį susigrąžinti, bet jis atsisako. Tada senelis apgaule išviliojamas iš namų ir pagrobiamas…

## Aktoriai ir veikėjai
* Irena Garasimavičiūtė – *Irena*
* Ferdinandas Jakšys – *Ferdinandas*
* Kristina Kazlauskaitė – *Kristina*
* Regina Janina Kazlauskaitė – *Regina*
* Rimgaudas Karvelis
* Sigitas Račkys
* Vytautas Grigolis

## Literatūra
* Galina Dauguvietytė. Perpetuum mobile (sud. Inga Liutkevičienė). – Vilnius: Tyto Alba, 2002. – 238 p. – ISBN 9986-16-231-9
* Galina Dauguvietytė. Post scriptum (sud. Inga Liutkevičienė). – Vilnius: Tyto Alba, 2006. – 126 p. – ISBN 9986-16-497-4

## Šaltiniai
Momos ulusas

**Momos ulusas** (, ) – ulusas rytų Jakutijoje. Administracinis centras – Chonu.

## Geografija

Uluso teritorija yra daugiausia Čerskio kalnagūbryje, čia iškilusi aukščiausia Jakutijos vieta – Pergalės kalnas (3003 m). Svarbiausia upė – Indigirka (ir jos intakas Moma).

## Gyventojai

Tautinė sudėtis (2002 m.):
* jakutai – 70,01 %
* evenai – 16,62 %
* rusai – 9,13 %
* evenkai – 0,89 %
* ukrainiečiai – 0,81 %
* jukagirai – 0,34 %
* kiti – 2,19 %

## Gyvenvietės

Pagrindinės uluso gyvenvietės:
* Chonu
* Sasyras
* Buor Sysai
* Sobolochai

## Nuorodos
* Uluso žemėlapis
Mira (Italija)

**Mira** () – miestas Italijoje, Veneto regione, Venecijos provincijoje.

Per miestą eina SR11 regioninis kelias. Svarbiausi turistiniai objektai apylinkėje yra Foskari vila, kurią suprojektavo Andrea Palladio, ir Widman-Foskari vila.
Olimpinė sporto šaka

**Olimpinė sporto šaka** – Tarptautinio olimpinio komiteto (TOK) pripažinta sporto šaka, kurios varžybos gali būti olimpinių žaidynių programoje. Vasaros ir žiemos olimpinėse žaidynėse yra įrašytos 26 olimpinės sporto šakos. Norint, kad sporto šaka taptų olimpine, ji turi atitikti olimpinę chartiją, būti populiari pasaulyje (jei vasaros sporto šaka – būti praktikuojama vyrų 4 žemynuose 75 šalyse, moterų – 3 žemynuose 50 šalių, žiemos – ne mažiau kaip 3 žemynų 25 šalyse (moterų ir vyrų)), turėti TOK pripažintą tarptautinę federaciją, standartinę sporto įrangą ir inventorių, suteikti vienodas sąlygas treniruotis, tobulėti ir varžytis visiems tą sporto šaką pasirinkusiems sportininkams bei turėti objektyvią sistemą sportininko ar komandos pasiektiems rezultatams vertinti. Į olimpinių žaidynių programą įtraukiamos tik tos sporto šakos, kurios pripažįsta Pasaulio antidopingo kodeksą ir jo laikosi. Nauja sporto šaka į olimpinių žaidynių sąrašą įtraukiama ne vėliau kaip 7 metai prieš olimpinių žaidynių pradžią olimpinio komiteto sesijos metu.

## Sporto šakos vasaros olimpinėse žaidynėse
Pirmose olimpinėse žaidynėse buvo rengiamos devynių sporto šakų rungtys. Nuo to laiko sporto šakų skaičius nuolat augo, o 2008 m. pasiekė 28. 2012 m. vasaros olimpinėse žaidynėse buvo surengtos 26-ių sporto šakų rungtys.

Vasaros olimpinių žaidynių sporto šakos sugrupuotos pagal grupes:

&nbsp;&nbsp;&nbsp;&nbsp; Vandens sportas –
&nbsp;&nbsp;&nbsp;&nbsp; Baidarių ir kanojų irklavimas –
&nbsp;&nbsp;&nbsp;&nbsp; Dviračių lenktynės –
&nbsp;&nbsp;&nbsp;&nbsp; Gimnastika –
&nbsp;&nbsp;&nbsp;&nbsp; Tinklinis –
&nbsp;&nbsp;&nbsp;&nbsp; Jojimas –
&nbsp;&nbsp;&nbsp;&nbsp; Imtynės

### Nebevykdomos sporto šakos

## Sporto šakos žiemos olimpinėse žaidynėse
Tos pačios grupės sporto šakos pažymėtos spalvomis:

&nbsp;&nbsp;&nbsp;&nbsp; Čiuožimas –
&nbsp;&nbsp;&nbsp;&nbsp; Slidinėjimas –
&nbsp;&nbsp;&nbsp;&nbsp; Ledrogių sportas

## Šaltiniai

## Nuorodos
* Tarptautinio olimpinio komiteto svetainė
Viltyčiai

**Viltyčiai** (, nuo 1945 m. , nuo 1950 m. liepos 5 d. ***Anečkinas***, ) – gyvenvietė Kaliningrado srities vakarinėje dalyje, Gurjevsko rajone, nuo 2008 m. birželio 30 d. Dobrino kaimo gyvenvietės kaimas.

## Istorija

Sembos žemės kaimo pavadinimas *Viltītjai* prūsiškos kilmės. 1396 m. minimi *Wiltyten*. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Labguvos apskrities dvaras ir kaimas. 1910 m. buvo 69 gyventojai. 1946 m. balandžio 7 d. – rugsėjo 7 d. Labguvos rajono (), vėliau Polesko rajono kaimas, nuo 1947 m. birželio 17 d. Polesko rajono, nuo 1947 m. liepos 25 d. iki 2008 m. birželio 30 d. Gurjevsko rajono Dobrino apylinkės kaimas.

|}

## Šaltiniai

## Nuorodos
* Grasilda Blažiene: Hydronymia Europaea, Sonderband II, Die baltischen Ortsnamen. Wolfgang Schmid Hrsg., Steiner Verlag Stuttgart 2000.
* G. Gerullis: Die altpreußischen Ortsnamen. Berlin, Leipzig 1922.
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Ramón Sánchez Pizjuán stadionas

**Ramón Sánchez Pizjuán stadionas** (arba *Ramono Sančeso Pischuano stadionas*) – futbolo stadionas Sevilijoje, Ispanijoje. Namų rungtynes žaidžia Sevilla FC. Stadione telpa 45 500 žiūrovai.

## Istorija

Atidarytas 1958 m. rugsėjo 7 d. vietoje seno *Estadio Nervion* stadiono. 1982 m. čia XII pasaulio futbolo čempionato 2 rungtynės, tarp jų ir pusfinalis, kuriame susitiko Vokietijos ir Prancūzijos rinktinės.

1986 m. stadione vyko UEFA čempionų taurės 1985–1986 m. sezono finalas tarp FC Steaua București ir FC Barcelona, kurį po baudinių serijos 2–0 laimėjo Bukarešto klubas. 

Šiame stadione Ispanijos rinktinė dar nėra pralaimėjusi tarptautinių rungtynių.

## Galerija

Estadioramonsanchezpizjuan2.JPG
EstadioRamonSanchezPizjuan-SevillaFC.JPG
Estadio Ramón Sánchez Pizjuán Preferencia-Gol Norte-Fondo-2007-04-05.jpg

 

## Nuorodos

* Stadiono info
Louis Antoine de Saint-Just

**Lui Antuanas de Sen Žiustas** (; 1767 m. spalio 25 d. – 1794 m. liepos 28 d.) – Didžiosios Prancūzų revoliucijos veikėjas, pagrindinis karaliaus Liudviko XVI kaltintojas ir teroro ideologas.

## Biografija
Gimė Decize miestelyje, dabartinio Njevro departamento pietuose, tuomet Burgundijoje kavalerijos karininko šeimoje. Mokėsi Suasono kolegijoje, 1788 m. baigė Reimso universitetą. 1789 m. išleido Prancūzijos monarchiją ir aristokratiją, jų papročius kritikuojančią satyrinę poemą „Organt“.

Prasidėjus Prancūzijoje revoliuciniams įvykiams, juose aktyviai nedalyvavo. Po pažinties su žurnalistu ir revoliucijos veikėju C. Desmoulins, grįžo į tėvų namus jau palaikydamas revoliucines idėjas. 1790 m. pažymint pirmąsias revoliucijos metines susipažino su M. Robespjeru. Netrukus tapo nacionalinės gvardijos būrio vadu, įsitraukė į politinę veiklą. 1792 m. tapo jauniausiu Konvento deputatu, išrinktu nuo Enos departamento. Buvo vienas aktyviausių montanjarų, labai geras oratorius. 1792 m. lapkričio 13 d. Konvente pasakė kalbą, kuri jį išgarsino. Kalboje Sen Žiustas apkaltino Liudviką XVI, įvardijo jį prancūzų priešu, su kuriuo būtina kuo skubiau susidoroti. 1793 m. sausio 15 d. balsavo už mirties bausmę karaliui Liudvikui XVI. Prisidėjo prie 1793 m. Prancūzijos Konstitucijos rengimo. Prieš pat išvejant žirondistus iš Konvento, 1793 m. gegužę, tapo Visuomenės gelbėjimo komiteto nariu. Tapo artimu M. Robespjero bendražygiu. Nuo 1794 m. vasario 19 d. iki gegužės 5 d. buvo Konvento pirmininku. Remiantis jo pasiūlymu, Konventas priėmė Ventôse dekretą, kuriuo revoliucijos priešų žemės turėjo būti konfiskuojamos ir perduodamos revoliucijos rėmėjams. Dekretas buvo įgyvendintas tik keletą mėnesių. Rėmė Jakobinų vykdytą teroro politiką ir susidorojimą su Dž. Dantono rėmėjais. Pasisakė už baudimą mirties bausme visų, kurie entuziastingai nerėmė revoliucijos. 1794 m. birželį prisidėjo prie Prancūzijos kariuomenės pergalių Belgijoje. 1794 m. liepą, nuvertus M. Robespjerą, buvo suimtas ir giljotinuotas.

## Šaltiniai
The Monster Ball Tour

**The Monster Ball** – antrasis amerikiečių atlikėjos Lady Gaga koncertinis turas. Šiose koncertinėse gastrolėse skambėjo dainos iš pirmojo studijinio atlikėjos albumo The Fame (2008) ir iš antrojo albumo The Fame Monster (2009). Gastrolės prasidėjo 2009 m. lapkričio 27 dieną Monrealyje ir baigėsi 2011 m. gegužės 6 d. Meksikoje.

Šis turas yra ypatingo žanro – tai pirmasis pasaulyje koncertas įvardytas kaip „Elektro-pop opera“. Kritikai šias gastroles įvertino teigiamai, jiems patiko ne tik atlikėjos vokalas ir dainos, bet ir stilius bei madinga apranga. „The Monster Ball Tour“ sulaukė didelės sėkmės, visi bilietai į koncertus buvo išparduoti. Visame pasaulyje įvyko 201 pasirodymas: 119 Šiaurės Amerikoje, 63 Europoje, 15 Okeanijoje ir 4 Azijoje.

Koncertinio turo pelnas yra 227,4 milijonai Amerikos dolerių. Taip pat jis įtraukas į pelningiausių koncertinių turų sąrašą. Jungtinių Valstijų televizijos kanalas HBO filmavo specialų „The Monster Ball Tour“, kuris vyko Niujorko Arenoje Madison Squere Garden. Šį albumą pavadino: „Lady Gaga Presents: the Monster Ball Tour: At Madison Square Garden“, kurį išleido gegužės mėnėsį.

## Dainų sąrašas

**Pirmas Veiksmas: Miestas**
* Intro
* „Dance In The Dark“
* „Glitter and Grease“
* „Just Dance“
* „Beautiful, Dirty, Rich“
* „The Fame“

**Antras Veiksmas: Metro**
* „LoveGame“
* „Boys Boys Boys“
* „Money Honey“
* „Telephone“
**Pianino versijos**
* „Brown Eyes“
* „Speechless“
* „You And I“
* „So Happy I Could Die“

**Trečias Veiksmas: Miškas**
* „Monster“
* „Teeth“
* „Alejandro“
* „Poker Face“

**Ketvirtas Veiksmas: Monster Ball**
* „Paparazzi“
* „Bad Romance“

**Papildyta**
* „Born This Way“ (tik 2011 metais)
* „ Judas“ (Meksikoje)

## Atidarymo pasirodymai

* *Semi Precious Weapons* (visomis datomis išskyrus Vasario ir Kovo Mėn. 2011 m.)
* *Kid Cudi* (Šiaurės Amerika: Etapas 1) (pasirinktomis datomis)
* *Jason Derülo* (Šiaurės Amerika: Etapas 1) (pasirinktomis datomis)
* *Alphabeat* (Europa: Etapas 1)
* *Lady Starlight* (Šiaurės Amerika: Etapas 2)
* *Far East Movement* (Azija)
* *[[Scissor Sisters]]* (Šiaurės Amerika: Etapas 3) (Tik Vararį ir Kovą, 2011)

## Koncertinių Turų Datos

## Bendras uždarbis

## Šaltiniai
Skijus

**Skijus** () – miestas Italijoje, Veneto regione, Vičencos provincijoje. Miestas yra į rytus nuo Gardos ežero, apsuptas Mažųjų Dolomitų ir Pasubijaus kalno.

## Istorija

Miesto pavadinimas kilo nuo ąžuolų girios () ir pirmąkart buvo paminėtas Vičencos benediktinų dokumentuose. Pirmoji gyvenvietė buvo aplink dvi senas kalvas, kur dabar yra pilies griuvėsiai ir didelė neoklasikinė katedra.

XII Skijus tapo svarbiu vilnos apdirbimo centru. Miestą valdė venecijiečių Maltraversi šeima iki 1311 m.

Skijus dabar pramoninis miestas, nes Alessandro Rossi įkūrė didžiausią itališką vilnos firmą (Lanerossi) XIX a. Rosis savo darbininkams statė namus, vaikų darželius, mokyklas, teatrus ir sodus. Svarbiausi tekstilės fabrikai mieste buvo Lanerossi, Conte ir Cazzola. Skijus buvo vadinamas „Italijos Mančesteriu“, nes vilnos prekybai turėjo tokią pat didelę įtaką savo šalyje kaip anglų miestas Didžiojoje Britanijoje.

## Galerija

Image:Schio church of St. Mary.jpg|Šv. Marijos mažoji bažnyčia
Image:Schio_il_castello.jpg|"*Pilis*", matoma nuo *Tajara*
Image:Schio_l'Omo.jpg|L'Omo
Image:Schio_Teatro_Civico.jpg|Teatras
image:Schio-Chiesa S.Francesco.JPG|Šv. Pranciškaus bažnyčia
image:Schio-Chiesa di S.Antonio.JPG|Šv. Antonijaus bažnyčia
image:Schio-Monumento Alessandro Rossi.JPG|Alessandro Rossi paminklas

## Miestai partneriai
*  Landshutas, Vokietija, nuo 1981 m.
*  Kapošvaras, Vengrija, nuo 1990 m.
*  Petanžas, Liuksemburgas, nuo 1992 m.
San Dona prie Pjavės

**San Dona prie Pjavės** () – miestas Italijoje, Veneto regione, Venecijos provincijoje. Greta yra Noventa prie Pjavės, Muzilis prie Pjavės ir Fosalta prie Pjavės, kurie visi drauge sudaro urbanistinę sritį, itališkai vadinamą *Città del Piave*.

## Geografija

San Dona yra prie Pjavės upės, apie 40 km į šiaurės rytus nuo Venecijos ir 30 km į rytus nuo Trevizo.

## Turistiniai objektai

* Palaimintosios Mergelės Marijos katedra (XIX a.)
* Šv. Karolio bažnyčia
* Ankiloto vila ir istorinis parkas (XVIII–XX a.)

## Galerija

Image:San Donà Municipio 1.jpg|Rotušė
Image:San Donà di Piave (VE) - duomo di Santa Maria delle Grazie - interno - 01.jpg|Katedros vidus
Image:Ponte della Vittoria parcheggio.JPG|Vitorijos tiltas
Vaizdas:San Dona prie Pjavėscentras.jpeg|Miesto centras
Vaizdas:San Dona prie Pjavėscentras1.jpeg|Miesto centras
Zvolenas

**Zvolenas** (; , ) – centrinės Slovakijos miestas, įsikūręs tarp Hrono ir Slatinos upių, į pietus nuo Banska Bistricos. Mieste centre stovi istorinė miesto pilis.

## Istorija

Teritorija aplink Zvoleną buvo apgyvendinta dar Paleolito laikotarpiu. IX amžiuje įsikūrė slavai. Tarp XI ir XII amžių pastatyta pilis, buvo viena didžiausių tuometinėje Europoje. Pilis buvo svarbi miesteliui, nes per miestą ėjo svarbus prekybinis kelias, jungiantis Budą su Krokuva. 1230 m. gavo miesto teises nuo Vengrijos karaliaus Belos IV. Jos buvo patvirtintos 1243 m.

Pramonės perversmo metu, per miestelį buvo nutiesta pora geležinkelio linijų, todėl tapo svarbiu industriniu centru. Zvolenas vaidino svarbų vaidmenį Slovakijos tautinio atgimimo metu.

Šiuo metu miestas yra svarbus geležinkelių mazgas, svarbus medienos fabrikas ir Technikos universitetas. Veikia oro uostas, su skrydžiais į Prahą.

## Demografija

2007 m. duomenimis, mieste gyveno 43 006 gyventojai, iš kurių 95,9% yra slovakai ir 1,2% čekai. 52,5% gyventojų yra katalikai, 26,4% yra ateistai arba religijos neišpažįsta, 15% liuteronai.

## Sportas
### Futbolas
* MFK Lokomotíva Zvolen futbolo klubas.
* Lokomotiv štadion, MFK Lokomotíva Zvolen stadionas, kuriame žaidžia vietos futbolo klubas.

## Galerija

File:Zvolen hrad.jpg|Zvoleno pilis
File:Zvolen city centre2.jpg|Miesto centras
File:Zvolen1.JPG|Bažnyčia
File:Pancierovy vlak-Zvolen.jpg|Šarvuotas traukinys
File:Rivero Slatina en Zvolen2.JPG|Slatinos upė
File:Zvolen1596.jpg|Zvolenas 1596 m.
File:Zolyom-felsovarcivertanlegi1.jpg|Pilies nuotrauka iš paukščio skrydžio.
File:Zolyom-felsovarcivertanlegi2.jpg
File:Zolyomcivertanlegi1.jpg|Iš paukščio skrydžio
File:Zolyomcivertanlegi2.jpg


## Šaltiniai
The Fame Ball Tour

**The Fame Ball** – debiutinis amerikiečių atlikėjos Lady Gaga koncertinis turas. Šiame ture dainos skambėjo iš pirmojo jos albumo The Fame (2008), kuris sulaukė didelės sėkmės Jungtinėse Amrikos Valstijose, Europoje bei visame pasaulyje. Šiaurės Amerikoje koncertinis turas prasidėjo jau Kovo mėnėsį, netrukus Europoje ir Okeanijoje. Vėliau koncerto datos paskelbtos ir Azijoje festivalio metu Anglijoje, **England’s V Festival**. Visame pasaulyje buvo surengti 69 pasirodymai. Lady Gaga scenoje vilkėjo naujus kostiumus, tokius kaip suknelę padarytą iš plastikinių burbuliukų. Koncertinis turas sulaukė teigiamo kritikų įvertinimo. Jiems patiko Lady Gaga vokalas, aiškumas ir stilinga bei madinga apranga, koncertinio turo metu.

## Dainų sąrašas

## Atidarymo pasirodymai
* *The White Tie Affair* (Šiaurės Amerika)
* *Chester French*(Šiaurės Amerika)
* *Cinema Bizarre*(Šiaurės Amerika)
* *Gary Go* (Didžioji Britanija)

## Koncertinių turų datos

## Šaltiniai
Devyni nuopuolio ratai

**Devyni nuopuolio ratai** – 1984 m. Lietuvos televizijoje sukurtas dviejų serijų telefilmas. Filmo trukmė – 129 min. Filmas ideologizuotas, pilnas sovietinių šablonų.

## Kūrybinė grupė
* Scenarijaus autoriai – Anatolijus Beriozovas, Bronius Talačka
* Režisierius – Bronius Talačka
* Operatorius – Rimantas Juodvalkis
* Dailininkas – Romualdas Lukšas
* Kompozitorius – Algimantas Apanavičius
* Garso operatorius – J.Lukaševskis
* Kostiumų dailininkė – Z.Gustienė
* Dailininkė grimuotoja – M.Oržekauskaitė
* Antrasis dailininkas – S.Sruogis
* Antroji režisierė – Nijolė Merkienė
* Antrasis operatorius – A.Laurinavičius
* Filmo direktorius – R.Kamarauskas

## Vaidina
* Remigijus Sabulis – *[[Konstantinas Olšauskas|prelatas Olšauskas]]*
* Vaiva Mainelytė – *Stasė Ustjanauskienė*
* Valentinas Masalskis – *Povilas Olšauskas*
* Rimantas Bagdzevičius – *Jonas Gylys*
* Nijolė Lepeškaitė – *Liudvisė*
* Henrikas Kurauskas – *vyskupas*
* Gediminas Karka – *kanauninkas*
* Balys Barauskas – *Jurgis Byla*
* Juozas Meškauskas – *kunigas sekretorius*
* Juozas Kisielius – *Kęstas*
* Eglė Gabrėnaitė – *Nijolė*
* Vytautas Rumšas – *Arvydas*
* Vytautas Kancleris – *senis*
* Rasa Kirkilionytė - *Elena Krasauskienė*
* *taip pat* N.Anciutaitė, R.Bubnelis, A.Bružas, P.Dailida, D.Juodvalkytė, A.Kaliūnas, J.Kazėnas, I.Mackevičiūtė, A.Mažuolis, A.Paškonytė, S.Radzevičius, S.Ratkevičius, A.Seikalis, R.Siparis, H.Tauras, Algimantas Voščikas, Leonardas Zelčius ir kiti.

## Siužetas

Filme pasakojame intriguojanti tikra tarpukario Lietuvoje atsitikusi istorija apie žymaus to meto dvasininko ir politinio veikėjo K. Olšausko bei S. Ustjanauskienės santykius ir tragišką jų pabaigą.

## Apdovanojimai
* 1985 m. filmo kūrėjai apdovanoti LTSR Valstybine premija.

## Nuorodos
* Filmo ištraukos

## Šaltiniai
Metkaimis

**Metkaimis** (, nuo 1945 m. , nuo 1946 m. ***Novgorodskojė***, ) – gyvenvietė Kaliningrado srities vakarinėje dalyje, Gurjevsko rajone, nuo 2008 m. birželio 30 d. Dobrino kaimo gyvenvietės kaimas.

## Istorija

Sembos žemės kaimo pavadinimas *Metkaims* yra prūsiškos kilmės. 1277 m. minimas *Metkeim*. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Labguvos apskrities kaimas. 1946 m. balandžio 7 d. – rugsėjo 7 d. Labguvos rajono (), vėliau Polesko rajono kaimas, nuo 1947 m. birželio 17 d. Polesko rajono, nuo 1947 m. liepos 25 d. iki 2008 m. birželio 30 d. Gurjevsko rajono Dobrino apylinkės kaimas.

|}

## Gyventojai

## Šaltiniai

## Nuorodos
* Grasilda Blažiene: Hydronymia Europaea, Sonderband II, Die baltischen Ortsnamen. Wolfgang Schmid Hrsg., Steiner Verlag Stuttgart 2000.
* G. Gerullis: Die altpreußischen Ortsnamen. Berlin, Leipzig 1922.
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Grybauskai (serialas)

**Grybauskai** – lietuviškas televizijos humoro serialas, pradėtas rodyti 2000 m., sukurtas prodiuserių kompanijoje „Arteta“. Seriale vaidina garsūs Lietuvos aktoriai, muzikos žvaigždės, pramogų pasaulio atstovai. Serialas pakartotinai rodytas 2009 m. per Lietuvos ryto TV.

## Tema

Grybauskų šeimynėlės personažai primena, jog į viską galima žiūrėti su humoru. Kiekvieną dieną naujos situacijos, linksmi draugų pokštai, kasdienė lietuviška buitis, geriausi kaimynai ir žodžio kišenėje neieškantys „Grybauskų“ personažai leidžia atsikvėpti po darbų ir pabando laiką atsukti atgal - kur nėra vietos jokioms krizėms.
Profesionalūs aktoriai kartu su kviestinėmis žvaigždėmis kūrė charakterius, kuriuose buvo ir vaikiško naivumo, ir tikėjimo nebūtais dalykais, neįprastomis situacijomis. Humoristinių herojų tarpusavio santykiai buvo atlaidūs, geranoriški, patiklūs. Komedijos esmė: juoktis reikia iš žmonių naivumo, situacijos kvailumo, bet ne iš asmens, nes klaidos daromos, kai bandoma išjuokti žmogų kaip asmenį.

## Kūrybinė grupė

* Režisierius – Maris Martinsons, Raimondas Paškevičius,
* Scenarijus – Raimondas Paškevičius,
* Prodiuseris – Maris Martinsons.

## Aktoriai

* Redita Dominaitytė – *Rožė*,
* Regina Varnaitė – tetulė,
* Dalius Mertinas,
* Jūratė Bitinaitė,
* Juozas Zavaliauskas,
* Lukas Pačkauskas, 
* Linas Karalius. 

## Nuorodos
* Serialo kartojimas „Lietuvo ryto“ televizijoje 2009 m.
Kječio provincija

**Kječio provincija** () – Italijos provincija Abrucų regione. Provincijos sostinė – Kjetis. Provincijos plotas – 2588,35 km², joje gyvena 397 268 žmonės (2011 m.), yra 104 savivaldybės.

## Didžiausios savivaldybės
Kječio provincijos savivaldybės turinčios daugiau nei 10 tūkst. gyventojų.
Giminės. Po dvidešimties metų

**Giminės. Po dvidešimties metų** – 2011 m. sukurtas lietuviškas televizijos serialas, parodytas per LRT kanalą nuo kovo 6 d. (1–12 serijos) ir gruodžio 5 d. (13–20 serijos). Sukurtas kaip serialo „Giminės“ (1993 m.) tęsinys.

2011 metų kino apdovanojimuose „Sidabrinė gervė“ laimėjo kategorijoje „Geriausias TV filmas“. Aktorius Gediminas Girdvainis buvo nominuotas kategorijoje „Geriausias antro plano aktorius“.

## Tema

Į Lietuvos televizijos eterį po dviejų dešimtmečių grįžo lietuviškų serialų pirmtakas, savo tęsinyje įgijęs ne tik naują pavadinimą, bet ir naujas siužeto linijas. Nepakartojami vienos šeimos istorijos vingiai atsiskleidė naujomis spalvomis pasikeitusioje Lietuvos situacijoje. „Giminėse“ suburtas visas Lietuvos aktorių žvaigždynas. Profesionalių aktorių gretas šįkart papildė ir nauji, tačiau puikiai pažįstami veidai iš aktorių tarpo bei pramogų pasaulio. Tęsinyje kiek pakeista stilistika, dėl ko veiksmas tapo dinamiškesnis, o dialogai taiklesni. Filme suskambo nauja muzika.

## Siužetas

Atrodo, dar taip neseniai švęstas giminės patriarcho, dieduko Liongino Šepučio aštuoniasdešimtmetis, o jau pralėkė dvidešimt metų. Ir vyriausiam jo sūnui Antanui (akt. Antanas Šurna) jau septyniasdešimt. Tai proga susieiti visai giminei. Sesuo Milda (Elvyra Piškinaitė) su vyru daktaru Arvydu Baltinu (Vytautas Rumšas), jų duktė Emilija (Edita Zizaitė) su vyru turtingu verslininku Liaudansku (Robertas Aleksaitis), brolis Juozas (Petras Dimša) su žmona Birute (Lilija Žadeikytė), dėdė Vytautas (Vytautas Paukštė), pusbrolis Saulius (Dalius Mertinas) su žmona Angele (Ilona Balsytė), kunigas Darius (Giedrius Arbačiauskas)... Jau nekalbant apie Šepučių giminės būrį jaunimo. Bet ne tik giminės suvažiuos, o ir draugai bendražygiai – geležinkelietis Jogaila (Gediminas Girvainis) ir cirko artistas Marijanas Zigizmundas (Rimgaudas Karvelis). Bus dainų, šokių ir fejerverkų. Tačiau liks skaudus krislas širdyse – jubiliato Antano Šepučio paviešinta skriauda ir neteisybė. O šalia – jaunų žmonių išgyvenimai dėl nepasverto lengvabūdiško poelgio.

## Kūrybinė grupė

* Režisierius – Saulius Vosylius,
* Scenarijus – Bronius Bušma,
* Prodiuseris – Algirdas Žvinakevičius,
* Kompozitorius – Tomas Leiburas.

## Aktoriai

* Antanas Šurna, Elvyra Piškinaitė, Vytautas Rumšas, Edita Zizaitė, Robertas Aleksaitis, Petras Dimša, Lilija Žadeikytė, Vytautas Paukštė, Dalius Mertinas, Ilona Balsytė, Giedrius Arbačiauskas, Gediminas Girdvainis, Rimgaudas Karvelis, Vidas Petkevičius, Vaiva Mainelytė, Vytautas Tomkus, Regina Arbačiauskaitė, Dalia Brenciūtė, Rūta Ščiogolevaitė, Asta Einikytė, Donatas Švirėnas.

## Nuorodos

* Apie serialą ''kinas.info'' svetainėje 
* Serialo atgimimas po 20 metų
On Location

**On Location** – televizijos serialas, kurį sukūrė HBO kanalas. Serialo premjera įvyko 1975 m., Naujųjų metų išvakarėse. Buvo parodyta vienos valandos trukmės serija, kurioje stand-up pasirodymą atliko komikas Robert Klein. Serialas netruko išgarsėti kaip necenzūruotų stand-up komedijos pasirodymų šaltinis. Serialo rodymo laikotarpiu jame pasirodė tokie scenos komikai, kaip George Carlin, David Brenner, Redd Foxx, Rich Little, Robin Williams, Phyllis Diller, Buddy Hackett, Billy Crystal, Pat Cooper ir daugybė kitų.

## Išnašos

## Nuorodos
* Early version introduction of HBO’s On Location svetainėje Youtube
Alain Giresse

**Alenas Žiresas** (*Alain Giresse*; g. 1952 m. rugpjūčio 2 d.) – buvęs Prancūzijos futbolininkas, rungtyniavęs saugo pozicijoje, dabar – futbolo treneris.

Alenas Žiresas beveik visą savo profesionalo karjerą praleido „Girondins de Bordeaux“ klube, su juo du kartus laimėjo šalies čempionatą, tik paskutinius du sezonus atstovavo „Olympique de Marseille“. Jis taip pat buvo svarbus Prancūzijos rinktinės žaidėjas ir kartu su Mišeliu Platini, Luisu Fernandesu ir Žanu Tigana sudarė „magiškąjį saugų ketvertą“.

1995 m. Alenas Žiresas pradėjo trenerio karjerą „Toulouse FC“ klube. 2004 m. debiutavo kaip Gruzijos nacionalinės rinktinės treneris. Vėliau 4 metus dirbo su Gabono rinktine. 2010 m. Žiresas tapo Malio treneriu ir su komanda pasiekė 3 vietą 2012 m. Afrikos Tautų taurėje.

## Laimėjimai

### Žaidėjo karjera
* Europos futbolo čempionatas: 1984 m.
* Artemio Franchi taurė: 1985 m.
* Ligue 1: 1984, 1985 m.
* Coupe de France: 1986 m.
* Prancūzijos metų futbolininkas: 1982, 1983, 1987 m.

### Trenerio karjera
* Prancūzijos futbolo supertaurė: 1998 m.
* Coupe du Trône: 2003 m.
* Afrikos Tautų taurė, 3 vieta: 2012 m.

## Dalyvavimas čempionatuose

|}

## Išnašos

## Nuorodos
*
Kamieni Brudas

**Kamieni Brudas** () – kolonija Lenkijos šiaurės rytuose, Michalovo valsčiuje, Balstogės apskrityje, Palenkės vaivadijoje. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei.
Visbaras

**Visbaras** – ežeras rytų Lietuvoje, Molėtų rajone, 1,5 km į vakarus nuo Dubingių, tarp dviejų vakarinių Asvejos ežero įlankų. Ežeras rininis. Ilgis iš rytų į vakarus 1,64 km, plotis iki 0,2 km. Altitudė 153,7 m. Ežero dubens šlaitai bei krantai statūs ir akmeningi, apaugę medžiais. Atabradas siauras, o dugnas padengtas moliu. Aplink Visbarą plyti dirbami laukai ir pievos, tik pietinėje pakrantėje stūkso Degsnės miškas. Ežeras požeminėmis protakomis jungiasi su Asveja.

Prie ežero yra Labotiškių ir Laumikonių kaimai. Šiaurine pakrante eina kelias .

Ežerėvardis *Vìsbaras* kilęs nuo tokio paties asmenvardžio.

## Šaltiniai
Kolešnė

**Kolešnė** () – kaimas Lenkijos šiaurės rytuose, Michalovo valsčiuje, Balstogės apskrityje, Palenkės vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.

## Šaltiniai
Basano del Grapa

**Basano del Grapa**  – miestas Italijoje, Veneto regione, Vičencos provincijoje. Dailininkas Jakopas Basanas () mieste gimė, dirbo, mirė ir netgi pasivadino miesto vardu (tikroji pavardė dal Ponte). Basanas yra grapos, spiritinio vynuoginių išspaudų gėrimo, gimtinė.

## Istorija

Miestą II a. pr. m. e. įkūrė romėnas Basanijus.

Viduramžiais miestas pirmąkart paminėtas 998 m., o pilis – 1150 m. Vičenca miestą užėmė 1175 m., bet Basanas išlaikė dalį autonomijos iki XIII a., kai jį valdė Acelinos šeima. Milano Viskončiai užėmė miestą 1368 m., o Venecijos respublika 1404 m. Miestas tapo klestinčiu vilnos, šilko, geležies, vario, o daugiausiai keramikos centru. XVIII a. Basaną garsino Remondini spausdintojai.

Per Prancūzijos revoliucijos karus čia įvyko Basano mūšis. 1815 m. Basanas tapo Lombardijos-Venecijos karalystės dalimi, kol 1866 m. atiteko Italijos karalystei.

Anksčiau miestas itališkai vadintas *Bassano Veneto*, bet po žiaurių Grapos kalno mūšiu Pirmąjį pasaulinį karo metu miestas pervadintas į Basano del Grapa 1928 m. Ernest Hemingway apsigyveno mieste kai dirbo greitosios vairuotoju. Tai jis aprašo knygoje *Atsisveikinimas su ginklais*. Antrojo pasaulinio karo metais mieste gyveno rašytojai Francis Scott Fitzgerald ir Dos Passos. Per Pirmąjį pasaulinį karą]] veikla mieste buvo sustabdyta, nes Basanas atsidūrė prie fronto linijos, o per Antrąjį pasaulinį karą po Italijos paliaubų į miestą įsiveržė naciai ir deportavo ar nužudė daug vietinių.

Miesto simbolis yra dengtas medinis tiltas, kurį 1569 m. suprojektavo Andrea Palladio. Tiltas buvo sugriautas daug kartų, paskutinį sykį per Antrąjį pasaulinį karą. Alpini kariai (Italijos kalnų kariniai daliniai) gerbė Basaną ir jo tiltą, tad surinko pinigų jam visiškai atstatyti. Ant tilto dažnai renkasi tų dalinių veteranai dainuoti ir prisiminti senas dienas.

Basanas yra Renzo Rosso, Diesel dizaino kompanijos įkūrėjo gimtinė. Nuo kompanijos plėtros XX a. devintam dešimtmetyje, ji tapo svarbiu darbdaviu mieste ir regione. Dėkodamas už vietinę paramą Renzo Rosso parėmė vietinį futbolo klubą Bassano Virtus 55 S.T, rekonstravo miesto centrą ir suteikė nemokamą internetą miestiečiams.

## Garsūs vietiniai
* Luigi Agnolin, futbolo teisėjas
* Jacopo Bassano, dailininkas
* Giovanni Battista Brocchi, geologas
* Miki Biasion, Pasaulio Ralio čempionas
* Tito Gobbi, operos dainininkas
* Stefano Rusconi, krepšininkas, žaidęs NBA
* Renzo Rosso, Diesel ir Only The Brave Group įkūrėjas ir prezidentas
* Francesco Fontana, italų ledo ritulio žaidėjas

## Miestai partneriai
*  Belegra, Italija
*  Lampeduza, Italija
*  Miulakeris, Vokietija
*  Stokholmas, Švedija
*  Vuaronas, Prancūzija